Էլլի Շեռլոք

**Էլլի Շեռլոք** (, անվան արտասանություն՝ *Էլլի*, ), իռլանդացի երգչուհի, կիթառահարուհի, երգերի հեղինակ, սկսել է որպես փողոցային  երաժիշտ։ Հայտնի է դարձել երբ 2017 թվականին Էդ Շիրանի «» երգի իր կատարմամբ քավեր տարբերակը հայտնի է դարձել ՅուԹյուբում, ինչից հետո Էլլիին սկսել են հրավիրել հեռուստաշոուների։ Արդյունքում, Էլլին սկսել է զբաղվել երաժշտությամբ պաշտոնապես։

Նա սովորաբար ելույթ է ունենում Դուբլինի Գրաֆթոն փողոցում և իր ելույթների ձայնագրությունները տեղադրում է Յություբյան իր ալիքում։

## Մանկություն
8 տարեկանում Էլլին սկսում է կիթառի դասեր հաճախել հոր հետ։ Մեկ տարի անց մահացել է աղջկա մայրը՝ Միշելը, այդ իրադարձությանը Էլլին նվիրել է իր սեփական երգերը՝ «The Night Before», «Goodbyes» և «Can't Breathe»: Որպես չափահաս Էլլին խոստովանել է. «Շատ տխուր ժամանակ էր, և յուրաքանչյուր տարեդարձ հատկապես ծանր էր: Ես դեռ կարոտում եմ նրան, բայց ժամանակը բուժում է... Կարծում եմ, որ մայրս հպարտ կլիներ նրանով, թե որտեղ եմ ես հիմա»:

Էլլին որոշում է բաց թողնել իր զգացմունքները երգելու միջոցով: Ինչպես Էլլին ասել է Էլեն Դեջեներես շոուի եթերում, նա շրջում էր տան շուրջը բարձր երգելով, իսկ հայրը խնդրում էր նրան երգել «մեկ մակարդակ ցածր»:

## Կարիերա
Բրիտանական «This Morning» հեռուստաշոուի ժամանակ հայրը բացահայտել է, որ փողոցում երգելն իր դստեր գաղափարն էր, նա հարցրել է՝ կարոող է արդյոք գնալ: «Ես նրան խնդրեցի սովորել 20 երգ, որպեսզի նա չկարողանա դա անել և հրաժարվի գաղափարից»: Սակայն Էլլին սովորել է երգերը, և հայրը ստիպված է եղել նրան ուղեկցել փողոց։ «Առաջին իսկ օրվանից նա հրաշալի էր: Մարդիկ սիրում էին նրան»,- ավարտեց հայրը։

Թեև Շելոքի ՅուԹյուբյան ալիքը ստեղծվել է 2014 թվականի վերջին, 11-ամյա Էլլիի մասնակցությամբ առաջին տեսանյութերը հայտնվել են 2016 թվականի օգոստոսին։ Այդ ժամանակվանից Էլլին պարբերաբար ելույթներ է ունենում Դուբլինի փողոցներում, իսկ նրա հայրը ձայնագրում և տեսանյութեր հրապարակքում ՅուԹյուբյան ալիքում։
մինի|258x258փքս|Էլլին 2016 թվականին Դուբլինում
2017 թվականի հունիսին, երբ «Supermarket Flowers» երգի նա քավեր տարբերակը տարածվեց համացանցում, Էլլիին հրացիրեցին իռլանդական «Weekend AM» հեռուստաշոու, որտեղ նա ասել է, որ ելույթ է ունենում շաբաթը մեկ անգամ, եթե եղանակը թույլ է տալիս, բայց միջինում մոտ երկու շաբաթը մեկ անգամ: Էլլին ասել է, որ սկզբում տեղափոխվել է աղջիկների դպրոցից դեպի հայրական տանն ավելի մոտ գտնվող երկսեռ դպրոց, իսկ հետո տնային կրթություն է ստացել բուլինգի պատճառով. «բուլինգը ֆիզիկական չէր, ավելի նենգ ու խորամանկ էր, և ավելի շատ այն էր, թե ինչպես են նրանք ինձ հետ վարվում: Ես տուն էի գալիս լարված և բառացիորեն քրտնած սթրեսից: Հայրս հարցնում էր, թե ինչն է պատճառը և ինչու եմ ես այդպես զգում: Նա փորձեց օգնել, բայց երբ ոչինչ չփոխվեց, մենք պարզապես որոշեցինք, որ պետք է հեռանամ: Երբ անցա տնային ուսուցմանը, ինձ ապահով զգացի»։

Իր փողոցային ելույթների մասին Էլլին ասել է. «Երբ մարդիկ կանգ են առնում, ես ավելի վստահ եմ ինձ զգում: Երբ ամբոխ չկա, ես նյարդայնանում եմ, կարծում եմ, որ վատ եմ կատարում: Ես շատ եմ սիրում երաժշտությունը: Ես ուզում եմ շարունակել»:

Էլլիի հասուն և խորը ձայնը, իր բնորոշ կոպտությամբ, առաջին իսկ ակորդներից գրավում էր անցորդներին, և նրա հայրը ձայնագրում էր դստեր յուրաքանչյուր փողոցային կատարումը՝ դրանք տեղադրելով ՅուԹյուբյան իր ալիքում։ 2 տարվա ընթացքում (մինչև 2018 թվականի դեկտեմբեր) ալիքն արդեն ուներ 1,1 միլիոն բաժանորդներ ամբողջ աշխարհից։

2017 թվականին Էլլիի համացանցային համբավը նրան հրավերի արժանացրել մասնակցելու ԱՄՆ-ի ամենահայտնի թոք-շոուներից մեկին՝ Էլեն Դեջեներեսին: Այնուամենայնիվ, Էլլին մերժել է առաջարկը, քանի որ նրա հայրը կարծում էր, որ նա շատ երիտասարդ է նման լրատվամիջոցների ուշադրությունը գրավելու համար: Նա ցանկանում էր, որ Էլլին նախ կրթություն ստանա։ 2018 թվականին Էլլին կրկին հրավիրվել է շոուին։ Ի ուրախություն իր երկրպագուների՝ Էլլին ընդունել է առաջարկը և 2018 թվականի հունվարի 29-ին վերջապես հայտնվել շոուում, որտեղ կատարել է Ադելի «Million Years Ago» երգի քավեր տարբերակը՝ արժանանալով հանդիսատեսի բուռն ծափահարություններին։ Շոուից հետո Էլլիին անվանեցին «հաջորդ Ադել»։

2018 թվականի սկզբին Էլլին կատարել է Էդ Շիրանի «Perfect» երգը իռլանդական «The Ray D'Arcy» շոուում և նրան նվիրեցին վինիլային սկավառակ:

2018 թվականի փետրվարին Էլլին հնգամյա պայմանագիր է կնքել Patriot Records-ի հետ, որը պատկանում էր One Republic-ի երգիչ Ռայան Թեդերին։ Գործարքը պահանջում է, որ նա թողարկի առնվազն երեք ալբոմ Թեդերի հետ: Էլլիի Ինստագրամի որոշ լուսանկարներից կարելի է ենթադրել, որ նա աշխատում է ամերիկացի փոփ աստղ Չարլի Փութի հետ, ում հետ նրան ծանոթացրել է Թեդերը։ Էլլին նաև հաճախ է ելույթ ունենում այնպիսի միջոցառումների ժամանակ, ինչպիսիք են հարսանիքները։

2018-ի դեկտեմբերին Irish Examiner-ին տված հարցազրույցում Էլլիի հայրն ասել է, որ հայր-մենեջերների հարցը մեծացել է, բայց ի տարբերություն շոուբիզնեսի մյուս ծնողների, նրա ուշադրությունը կենտրոնացած էր ոչ թե երեխային աշխատել ստիպելու վրա, այլ պահպանել այն, ինչ մնացել էր Էլլիի մանկությունից: «Ամեն ինչ արվում է նրա օգտին», - ասաց նա: «Անընդհատ հյուրախաղեր չկան: Մեր դուռը թակել են բոլոր պիտակները, America's Got Talent և այլն: Բայց մենք ոչինչ չենք անում, քանի դեռ դա զվարճալի չէ և չի համապատասխանում էլլիի կյանքին: Նա 50-50 պրոդյուսերական պայմանագիր ունի Ռայան Թեդերի հետ. ես պարզապես կարծում եմ, եթե նա գնա լեյբլի, նրանք ծանր կերպով կաշխատացնեն Էլլիին, մենք վերահսկում ենք այնպիսի բաներ, ինչպիսիք են նրա ցանկությունը շրջագայությանը մեկնելու կամ ալբոմի թողարկման ցանկությունը»։ Էլլին խոստովանել է, որ նա անցել է աստղային հիվանության ժամանակաշրջան. «Բոլորն ասում էին, որ ես հիասքանչ եմ, իսկ հետո ես էգոյի զգացում ունեցա: Ես դարռնում էի բութ, փորձանքների մեջ ընկնում և վիճում»:

2019 թվականի ապրիլի 17-ին Շեռլքոը հանդես է եկել սոլո համերգով Դուբլինի Օլիմպիա թատրոնում։

2019 թվականի ամռանը իր թվիթթեր-հաշվում Փինքը իր երգի վրա քավեր տարվերակը գնահատել է այսպես. «Օ, աստված իմ: Այս աղջիկը պարզապես կոտրեց իմ սիրտը:»։

2020 թվականի մարտին Էլլին OneRepublic-ի հետ շրջագայել է Եվրոպայում՝ այցելելով Ֆրանսիա, Գերմանիա, Իտալիա, Նիդերլանդներ և Մեծ Բրիտանիա: «The Irish Sun»-ին տված հարցազրույցում Էլլին ասել է. «Զարմանալի էր: Առաջին մի քանի գիշերները տարօրինակ էին: Ես նյարդայնացած էի և նույնիսկ այնքան էլ լավը չէի: Չեմ ասում, որ վատն էի, ուղղակի սովոր չէի ամբողջ խոսակցական հատվածին: Ինձ թվում է, որ երգելը շատ ավելի հեշտ էր, քան խոսելը: Ամեն երեկո ավելի ու ավելի հեշտ էր դառնում, ընդհուպ մինչև վերջին գիշերը, որը դարձել է իմ ամենասիրվածը, Լոնդոնի Պալադիում թատրոնում։ Հանդիսատեսները հրաշալի էին»։

Էլլին պատրաստվում էր կրկին ելույթ ունենալ Դուբլինի Օլիմպիա Թատրոնում 2020 թվականի գարնանը, սակայն համերգը չեղարկվել է COVID-19 համաճարակի պատճառով։ Փոխարենը, նա ուղիղ եթերով հանդես է եկել առցանց իր հյուրասենյակից, որից որոշ երգեր հավաքել են ընդհանուր 128,000 դիտում: «Շատ մարդիկ հարցնում են. «Ինչու՞ ես դեռ փողոցում ելույթներ ունենում, երբ ստիպված չես», և պատճառն այն է, որ ես սիրում եմ փողոցային ելույթներ: Դա այն է, ինչ ես սկսել եմ անել և չեմ ուզում կանգ առնել»:

2020 թվականի հունիսին ելույթ է ունեցել իռլանդական RTÉ համերգային նվագախմբի հետ RTÉ հեռուստաալիքի Home School Hub-ի ավարտական դրվագի շրջանակներում։

Նաև 2020 թվականին Շեռլոկը դարձել է կին արտիստների կոլեկտիվի մի մասը, որը կոչվում էր Irish Women in Harmony, որը ձայնագրել է «Dreams» երգի տարբերակը՝ ի աջակցություն ընտանեկան բռնության բարեգործական կազմակերպությանը։

2020 թվականի հուլիսին Ջասթին Բիբերը քննադատել է Էլլիին Instagram-ի իր գրառման մեջ՝ ի պաշտպանություն Black Lives Matter-ի լռության։ Ավելի ուշ  The 6 O'Clock Show-ին տված հարցազրույցում Էլլին ասել է, որ իրականում նախկինում գրել էր BLM-ի մասին, քանի որ կարծում էր, թե թեման շատ կարևոր է, բայց մեկնաբանություններում բացասական լինելու պատճառով ստիպված է եղել ջնջել գրառումը։ Նա նաև ասել է, որ երբեք անձամբ չի հանդիպել Ջասթինին, բայց նրանք ծրագրել էին միասին աշխատել։

2022 թվականի հունվարին Շեռլոկը քննադատվել է TikTok-ի մեկնաբանություններում՝ առանց կոնտակտային վճարումների համար սահմանված նվազագույն սահմանաչափի համար՝ 3 եվրո. նրան մեղադրել են «ագահ» և «լկտի» լինելու մեջ։ Ի պատասխան քննադատությունների՝ Էլլին ասել է, որ փողոցում հավաքած ամբողջ գումարը տալիս է իրեն ուղեկցող երաժիշտներին։

Շեռլոկը պատմել է Գրաֆթոն սթրիթում ելույթի ժամանակ իրեն ենթարկվող կանոնավոր ոտնձգությունների մասին. «Միշտ էլ կան տարօրինակ տղաներ, երբեմն, երբ մոտենում են ինձ և լուսանկարվում, ձեռքերը դնում են անհամապատասխան տեղերում, շատ ցածր մեջքիս վրա, և ես պետք է ասեմ, որ տեղափոխեն ձեռքը: Դա տեղի է ունենում երկու շաբաթը մեկ անգամ: Սովորաբար «տղաները» 40-ն անց են»։

2022 թվականի ապրիլի վերջին Էլլին հայտարարել է, որ ձայնագրում է իր երգերի ալբոմը լոնդոնյան ստուդիայում Kodaline-ի կիթառահար Սթիվ Գարիգանի հետ, ալբոմը կունենա «ակուստիկ գրանժ-փոփ ձայն», որը նման է Օլիվիա Ռոդրիգոյին։ Մի քանի ձայնագրման լեյբլներ, այդ թվում՝ Polydor-ը, Sony-ն, Universal-ը, Atlantic-ը և Disney-ը, ցանկություն են հայտնել պայմանագիր կնքել նրա հետ, երբ Էլլին դառնա 18 տարեկան:

## Ընտանիք
Աղջկա հոր անունը Մարկ է։ Էլլին ունի նաև կրտսեր խորթ քույր, որի մասին մանրամասները չեն բացահայտվում։ 2016 թվականին Էլլին թողել է տարրական դպրոցը, որից հետո անցել է տնային ուսուցման։ Նրա հայրը ձայնագրում և տեսանյութեր է վերբեռնում ՅուԹյուբում։

## Սկավառակագրություն
### 2017 թվական, «Allie Sherlock» ալբոմ (քավեր-տարբերակներ)

* Beneath Your Beautiful - 2:21
* H.O.L.Y. —  2:43
* Happier —  3:10
* Million Years ago —  3:35
* Let It Go —  3:31
* Lovesong —  3:47
* Perfect —  3:59
* Scars to Your Beautiful —  2:55
* Supermarket Flowers —   2:29
* Too Good at Goodbyes —  3:16

### 2018 թվական, սինգլ
* Gabriel, How Can This Be? (with Niall O'Sullivan feat. John Manners) [Live] —  3:45

### 2020 թվական, EP-ալբոմ «Allie Sherlock» (քավեր-տարբերակներ)
* At Last —  3:01
* Million Years Ago —  1:41
* Stay —  3:03
* Because I Had You —  2:23

### 2020 թվական, «A Part of Me» ալբոմ
* Hero (Allie Sherlock) - 3:06
* Eternity (Allie Sherlock) - 2:48
* A Thousand Miles (Vanessa Carlton) - 3:59
* Love Runs Out (OneRepublic) - 3:36
* Locked Inside (Allie Sherlock) - 2:39
* When We Were Young (Allie Sherlock) - 2:03
* Shallow (Lady Gaga) - 3:32
* Stuck With U (Ariana Grande, Justin Bieber) - 3:42
* Power Over Me (Allie Sherlock) - 2:42
* Can't Breathe (Allie Sherlock) - 2:36
* Take My Breath Away (Berlin) - 3:46
* Selfish (Madison Beer) - 3:42

Ալբոմի գրեթե բոլոր երգերը գրվել են Էլլի Շեռլոքի կողմից։

### 2023 թվական, «Allie» ալբոմ
* Stay - 04:14
* The Joke - 04:00
* Valerie - 03:35
* You Say - 04:28
* Complicated - 03:38
* Feeling Good - 02:50
* If I Ain't Got You - 03:18
* Another Love - 03:42
* Higher - 03:12
* Wicked Game - 02:38
* Hallelujah - 4:10

### Օրիգինալ երգեր, որոնք չեն ներառվել ալբոմներում (փողոցային ձայնագրություն)
* Love me again (17.09.2017)
* The Night Before (05.02.2018)
* Had It All (31.05.2018)
* High and Low (13.06.2018)
* Equal (19.09.2018)
* Won't Happen Twice (24.09.2018)
* Words (13.10.2018)
* Difficult (19.10.2018)
* Eating me up inside (09.11.2018)
* Speak up (15.11.2018)
* Some People (23.11.2018)
* Walk Away (27.01.2019)
* Cold Dreams (01.03.2019)
* Friends (15.04.2019)
* Be like you (07.05.2019)
* Beautiful (04.07.2019)
* Crazy (11.07.2019)
* My Mind (12.07.2019)
* Reach To The Top (25.07.2019)
* Friendzone (31.07.2019)
* Goodbyes (08.08.2019)
* Overrated (14.08.2019)
* Fake Friends (27.08.2019)
* I Don't know You (08.09.2019)
* Dear Dad (30.08.2019)
* Words Hurt (12.09.2019)
* This Is Us (27.12.2019)
* Help (10.01.2020)
* Love Is Alive (14.01.2020)
* Someday (10.02.2020)
* Behind The Scenes Of A Busker (28.04.2020)
* Vicious (10.07.2020)
* Twenty Four 7 (20.02.2021)
* Without You (29.07.2021)
* Leave me with a Decent Goodbye (13.09.2021)
* Holding Back (18.11.2021)
* և այլն

## Ծանոթագրություններ

## Արտաքին հղումներ
* 

Կատեգորիա:Իռլանդացի երաժիշտներ
Կատեգորիա:Իռլանդացի երգիչներ
Կատեգորիա:Կին
Կատեգորիա:Կին կիթառահարներ